Iisrael räägib
Kogu maailma religioossed juudid
kasutavad usukommete harrastamisel teatud esemeid.
Tähtsaim neist on Toora, mis koosneb viiest Moosese raamatust.
Religioossed juudid loevad, uurivad ja tõlgendavad Toorat kogu elu.
Samaaria mägedes, 30 km Jeruusa- lemmast põhjapool, asub Bet El.
Siin on tehas, kus kirjutatakse Toorarulle
ja valmistatakse juutide kombetalitusesemeid.
Avraham Itzhak Babad on vabriku pressiesindaja.
Toora on Iisraeli rahva pärand.
Piiblist võib teha erinevaid trükke, võib muuta sõnu,
toimetada teksti ja saada tulemuseks erineva raamatu.
Püüame saavutada Toora-, tfilini- ja mezuzatekstides ülimat täpsust.
Väikseimgi erinevus tähekujus võib tekitada segadust
näiteks tähtede 'resh' ja 'dalet' vahel.
Selle ära hoidmiseks on väga täpsed reeglid.
Traditsiooniliselt kirjutati Toora tekst pärgamendile
sule ja tindiga.
Reeglitest peeti väga täpselt kinni.
Kui võrrelda pärast 2000-aastast diasporaad Toora tekste,
kõiki viit Moosese raamatut oma lugematute tähemärkidega,
on näha, et üksikuid komasid arvesse võtmata,
on need säilinud muutumatul kujul.
Iisraeli rahva jõud on pärimuse säilitamises.
"Katkise telefoni" mängus sosistatakse kõrvast kõrva üks sõna
ja saadakse tavaliselt tulemuseks täiesti teine sõna.
Sellest teadlikuna on Jumal andnud meile õpetlaste kaudu need reeglid,
et pärimus säiliks muutumatul kujul.
Naasime 2000 aasta järel Iisraeli, üks Marokost ja teine Ameerikast.
Nad ei jõudnud veel tervitada ega rääkinud ühist keelt,
kuid sünagoogis ühinesid kõik palvemärgi järel pärast 2000 aastat
samas palves, samas kirjakohas.
Toorapärgamendid säilitavad meie traditsioone.
Mida tähendab Toora Iisraeli rahvale?
See on vundament ja juudi rahva tuum.
See ühendab meid kõikjal maailmas,
Iisraelis, Euroopas, Austraalias, Aafrikas,
nahavärvist, vanusest ja sugupõlvest sõltumata.
Oleme kõik Tooraga seotud.
Toora ei ole tekst.
See on pühade tähtedega ilmutatud Jumala tahe.
Tegemist ei ole teksti või trükivärviga,
vaid millegi meile arusaamatuga - see on Jumala olemus.
Kristalliseeritud tahe ja kõrge tarkus, millest suuremat ei ole.
Jumal lõi maailma Toora põhjal ja jätkab oma loomist.
Kui Toora uurimine lõpeb, hävib kogu maailm.
Toora ei ole oluline mitte ainult mulle ja Iisraeli rahvale,
vaid tervele maailmale. Toora õppimine kannab maailma.
Mida tead Toora kohta?
Kui Jaakob ja Eesav sündisid, hoidis Eesav kinni Jaakobi jalast
ja... ja... kui... kui...
Eesav tahtis tappa Jaakobit, kuna too varastas esmasünniõiguse
ja Jaakob põgenes sinna, kus elas Laaban.
Ta elas seal, võttis seal naise
ja siis sündisid lapsed. Kõik tema lapsed on suguharud,
kaksteist Iisraeli suguharu.
Kui palju sa Toorat loed?
Nii palju kui võimalik.
Olen iga päev Nutumüüri ääres, välja arvatud sabati ajal. Ligi 4-5 tundi.
Varem heitsin korraks pilgu peale ja tormasin jalgpallitrenni.
Toora ei huvitanud mind.
Täna aga vajan Toorat ja jõuan tasapisi sügavamale.
Tunnen, et olen väike, tasane ja rahulik.
Isegi kui tänaval tõugeldakse ja tülitsetakse, suudan andeks anda.
Varem ma ei olnud selline.
Kui mind tõugati, andsin protsentidega tagasi.
Kust me saime Toora?
Jumalalt. - Kuidas?
Mooses ronis öösel mäe otsa ja... ja... ja... ma ei tea.
Kas sina tead? - Ei.
Kas sa tead, kust Toora pärit on?
Jah. Jumalalt.
Kuidas see juhtus?
Mooses läks 40 päevaks ja ööks taevasse
ja kirjutas üles kogu Toora, mille Jumal andis,
ning tõi selle Iisraeli rahvale.
Kas Toora on sinu meelest tähtis? - On. - Miks?
Jumal ütles, et see on püha ja me peame seda uskuma.
Jumal andis meile Toora.
Kui Toora anti Siinai mäel, pakuti seda ka ismaellastele.
Nood küsisid, mis seal kirjas on. Nad ei tahtnud järgida käske.
Juudid lubasid järgida käske ja nii said nad Toora endale.
Toora tuli Jumalalt Moosese kaudu, kes kirjutas viis Toora raamatut.
See on säilinud muutumatuna 3000 aastat sellest hetkest,
kui see Moosesele Siinai mäel anti,
vaatamata sellele, et meid hajutati vahepeal kogu maailma laiali.
Selle kohta on erinevaid arvamusi. Räägitakse, et see on Siinailt.
Sellel pole tähtsust. Peaasi, et seda hoolega loeme.
Toora anti Moosesele Siinail
ja see edastati pärimusena ühelt sugupõlvelt teisele edasi.
Kogu rahvas, 600 000 inimest, olid Siinai mäe jalamil
ja kuulsid Kümmet käsku ning said Toora.
Kõik need 600 000 kuulsid sama versiooni.
Seda on mõistusega kontrollitav,
isegi kui usk on peamiselt kogemusepõhine asi.
Käskude andmist Siinail tunnistas 600 000 inimest,
mitte ainult üks, kes väitis, et kuulis midagi.
600 000 inimest kuulis iga sõna ja see annab aluse pärimusele,
mis on meieni edastatud.
Teine tähtis ritualistlik ese on tfilin -
palvetamisel kasutatavad nahast laekad Toora kirjakohtadega.
Nende kasutamine põhineb 5. Moosese raamatul.
Ja needsinased sõnad, milled ma täna sulle annan, jäägu su südamesse!
Seo need märgiks oma käe peale ja olgu need naastuks su silmade vahel!
Kirjuta need oma koja piitjalgadele ja väravatele!
Taniel Aviya on valmistanud tfilin- laekaid üle kümne aasta.
See on tfilin. Toora käsib seda kanda.
Kui Jumal midagi käsib, meie ei vaidle vastu.
Neid on kaks. Üks käsivarrele ja teine silmade vahele,
õigemini otsaette.
Käsivarrelaekas on üks sahtel,
sest Tooras on öeldud ainsuses 'märgiks' käe peale.
Sellepärast on siin üks sahtel.
Otsmikulaegas, ehk Toora keeles 'totafot', tähendab '2x2' ehk '4'.
Seepärast on siin neli sahtlit.
Võtsin selle väikse tekstirulli käsivarrelaekast.
Ka otsmikulaekas on kirjarullid.
Kõigil on kirjas Piibli pühad sõnad.
Need on kirjakohad, kus räägitakse tfilin'idest.
Peame panema need sõnad oma käsivarrele ja otsaesisele.
Miks me seda teeme? Sest Jumal käskis.
Elame mateeria maailmas ja on loomulik,
et inimene upub materiaalsusse.
Jumal andis meile käsud, et ülendada meid,
ning meenutada ja ühendada meid Endaga.
Kõiki juute õhutatakse hommikuti palvetades tfilin-laekaid kandma
ja nõnda end Jumalaga ühendama.
Olgu nad märgiks ja meenutuseks käsivarrel ja otsaees.
Otsaees, sest tahame ülendada oma mõtted,
ja käsivarrel, kuna tahame ülendada oma jõudu.
Tahame tõsta kõik kõrgemale, Jumala teenistusse.
Kas sa kasutad tfilin-laekaid?
Jah. Iga päev. Välja arvatud sabatil ja pühadel.
Mida need sinu jaoks tähendavad?
Tfilin on tähiseks meie ja Jumala vahel, nagu abielusõrmus.
See on igapäevane ühendus Temaga.
Kõik asjad kinnitatakse kahe tunnistaja abil.
Usume, et vajame kahte tunnistajat.
Meil on iga päev tfilin ja ümberlõikamine.
Sabat on juba iseenesest tunnistaja.
Sellepärast me sabati ajal tfilin-laekaid ei vaja.
Tfilin on tähis.
Jumala ja Iisraeli rahva vahel on kolm lepingutähist
ja tfilin on üks neist.
Tfilin tähendab, et oleme ühenduses Jumalaga,
et tunnistame Tema riiki ja käske.
Gemarast loeme, et ka Jumalal on tfilin.
Seal on kirjas Tema armastus Iisraeli rahva vastu.
Meie tfilin-laekais on kirjas meie armastus Tema vastu.
Mina ei kasuta tfilin-laekaid.
See on meeste kohus.
Kas sa kasutad tfilin-laekaid?
Loomulikult. Mis küsimus see on.
Mida see sinu jaoks tähendab?
See on minu jaoks harjumus. Tähenduse kohta ei oska öelda.
Kodus tehti nii ja minagi võtsin selle kombe üle.
Ma ei oota selle eest mingit tasu.
See on osa päevaplaanist.
Tfilin-laekad peab valmistama õigest materjalist -
loomanahast.
Ja mitte igasuguse looma, vaid puhta looma nahast.
Lehma-, puhta kala või kana nahast.
Vahel kaheldakse, kas Jumal tõesti tahtis,
et kasutaksime loomanahka.
Maailm on Jumala loodud ja kui see on Tema tahe,
siis me teeme seda.
Enne, kui sellest sai püha eseme osa, oli see vaid loom.
Täna elab ja homme on läinud, nagu kõik muugi.
Nüüd on see saanud pühaduse osaks ja inimesed õnnistavad seda.
Alguses võtame pargitud naha.
See lõigatakse T-kujuliseks.
Pressiga surutakse sellesse neli õõnsust.
Neist saavad otsmikulaegaste neli sahtlit.
See on lihtne, kuid tark protsess.
Need pannakse järkjärgult vähenevasse vormi.
Protsess kestab 12-14 kuud,
sest tahame, et nahk hästi kuivaks.
40% ei õnnestu piisavalt hästi,
ega sobi tfilin-laekaks.
Kord rikkusin laeka ära ja ütlesin rabile:
Rabi Shabtai, vaata, mis ma tegin.
Ta ütles: Ära palu minult andeks, vaid loomalt.
See oli hästi öeldud.
Iga juudi kodu parempoolsele ukse- piidale on kinnitatud väike laegas.
Seal sees on mezuza, kus on kirjas seda puudutav käsk Toorast.
Minu käes on mezuza. See siin on üsna suur.
Selles on tfilin-kirjakoha kaks viimast lõiku.
Selle paneme uksepiidale.
See on nagu kuninga pitser, kes valvab maja.
Harilikult istub kuningas lossis ja sõdurid väljas valvad teda.
Iisraeli Jumal aga istub väljas ja valvab oma rahvast sees.
Mezuza keeratakse rulliks. Selle välispinnal on Jumala nimi.
See pannakse laekasse ja kinnitatakse uksepiidale.
See on maja kõikidel ustel, mitte ainult peasissepääsu uksel.
See on ka elutoa- ja köögiuksel, kuid siiski mitte vannitoauksel.
Kõigis söögi- ja magamisruumides on mezuza.
Paljudel juutidel on kombeks uksest sisse astudes mezuzat suudelda.
Mezuzas on Jumala nimi.
Austame Jumalat, kui suudleme Tema sõna.
Mõned hokimängijad suudlevad hokikeppi.
Oli hea mäng ja sa armastad oma hokikeppi.
Need, kes armastavad Issanda käske, suudlevad neid.
Palvetades või Toorat lugedes kannab religioosne juut palvesalli - taliiti.
Ka see komme pärineb Toorast, 4. Moosese raamatust.
Kirjakoht käsib iisraellastel teha oma kuuehõlmadesse tutid,
ja siduda nende külge purpursinised nöörid, ja nii põlvest põlve.
"Ja need tutid olgu teile selleks,
et te neid vaadates meenutaksite kõiki Jehoova käske."
Sallil on üks, kaks, kolm, neli nurka.
See on ristküliku kujuline.
Selle riideeseme külge on kinnitatud need paelad.
Kasutame seda tavaliselt siis, kui palvetame.
Nendel nööridel on sama mõte, aga neid kasutatakse kogu aeg.
Palvesalli õnnistatakse, suudeldakse ja pannakse ümber.
Nii oleme mässitud Jumala seadusesse.
Puu juuri ei ole näha, aga oksi on.
Juured ja oksad vastavad üksteisele.
Võime kirjeldada oksi ja mõista juuri.
Meie juured on nähtamatus vaimses maailmas.
Meie juured on need käsud.
Kui järgime käske valesti,
mõjutab see meie elu.
Kui tahame olla paremad inimesed, nii vaimselt kui füüsiliselt,
ja kordaminekut igapäevaelus,
peavad ka meie juured edukad olema.
On aegu, mil oleme haiged või on muud probleemid.
Rabid õhutavad siis kontrollima tfilin-laekaid ja mezuzat.
Vaimsete juurte parandamine mõjutab meie maist elu.
Toora on nagu vesi, ja nagu kala ei saa elada ilma veeta,
ei saa Iisraeli rahvas eksisteerida ilma Toorata.
Vahel tulevad tunnustähed väljastpoolt.
Kui kreeklased ja roomlased tulid Iisraeli hävitama,
ei teinud nad seda isik isiku järel füüsiliselt.
Nad tulid ja võtsid rahvalt Toora.
Toora käskude järgimine keelati määrustega ära.
Miks? Nad mõistsid, et kui Iisraelilt võetakse Toora,
lakkab see rahvana olemast.
Iisraeli rahvas, Jumal ja Toora on üks.
Toora anti Iisraelile,
kuid Iisraeli rahvas ei tule erilise või valitud rahvana,
see tuleb parandama ja ülendama maailma.
Õnnis on inimene, kes ei käi õelate nõu järele
ega seisa patuste tee peal ega istu pilkajate killas,
vaid kel on hea meel Jehoova käsuõpetusest
ja kes uurib ta käsuõpetust ööd ja päevad.
Siis ta on otsegu puu, mis on istutatud veeojade äärde,
mis oma vilja annab omal ajal ja mille lehed ei närtsi;
ja kõik, mis ta teeb, läheb korda. - Laul 1:1-3
Toimetaja: Netanel Bar David
Eestikeelne tõlge: Monika Jaaguri